**Ротавирусты инфекция дегеніміз не?**

Аталған инфекциямен көбінесе балалар (нәрестелер) және әрбір үш баланың біреуінде кездеседі, себебі оларда асқазан-ішек жүйесі толық қалыптаспаған. Үш жасқа дейінгі балалар бір ретте болса осы инфекциямен науқастанады. Таза ауыз сумен қамтамасыз ету және санитариялық-гигиеналық шараларды күшейту ротавирусты инфекцияның азаюына себеп болмайды. Ротавирусты гастроэнтериттермен сырқаттанушылық қыс айларында жоғарылайды.

***Бұл ауру несімен қауіпті?***Инфекция әсіресе үш жасқа дейінгі балаларда дене қызуы көтерілгенде пайда болатын интоксикация, сусыздану, қалшылдау асқынуларымен қауіпті. Нәрестелерде организмнің сусыздануынан тұз-су алмасуы бұзылып, бүйрек жетіспеушілігі дамып, өлімге әкелуі мүмкін.

***Ротавирус қалай таралады?*** Ротавирусты инфекция өте жұқпалы және ауру баладан сау балаға, ересектерге де тез жұғады. Науқас нәжісімен вирус көп мөлшерде бөлініп, лас қол және қоршаған ортадағы заттар арқылы тез беріледі. Бұл нәжіс-ауыз арқылы жұғу жолдары болып табылады. Сонымен қатар бұл ауруды «лас қол ауруы» деп те атайды, себебі вирус лас қол, ыдыстар, ойыншықтар, медициналық құралдар арқылы беріледі. Төменгі температураға тұрақтылығына байланысты вирус суда ұзақ сақталып, тағамдарға таралады.

***Аурудың алдын алу.*** Нәрестелерді ана сүтімен емізу, барлық жерде тазалық сақтау және сапалы ауыз су пайдалану. Балалар ұжымдарында және науқас жанұясында балалар 10-15 күнге оқшауланады. Науқас жатқан бөлмені жиі ылғалды тазалау жүргізіп, ыдыстарын және ойыншықтарын өңдеуден өткізу (дезинфекциялық ерітінділермен). Төсек-жаймаларды қайнату, себебі қайнатқанда вирустар жойылады.

Ескерту!

Baq.kz сайтында жарияланған авторлық материалдардың барлық құқықтары қорғалған және ақпарат агенттігінің меншігі болып табылады. Көшіріп басу редакцияның рұқсатымен жүзеге асады. Материалды көшіріп басу кезінде Baq.kz сайтына төте сілтеме көрсету талап етіледі.